

Sajtóközlemény

**2020. június 28.**

**A Sony bejelentette a világ első CFexpress Type A nagy sebességű, kiemelkedő teljesítményű és állóképességű memóriakártyáját**

* Akár 700 MB/s írási[[1]](#endnote-2) és 800 MB/s olvasási sebesség i
* Kompakt kialakítás és fejlett felhasználhatóság
* Hatékony hőálló kialakítás
* A TOUGH kialakítás nagy tűrőképességet és por/vízállóságot biztosít
* File Scan Utility memória diagnosztikai szoftveres és Memory Card File Rescue adathelyreállítási támogatás

A Sony bejelentette a média új generációját – a világ első[[2]](#endnote-3) CFexpress Type A memóriakártyáját, 80GB és 160GB verzióban **(CEA-G80T** és **CEA-G160T).** A memóriakártyák a Sony TOUGH specifikus kártyáinak kínálatát bővítik. A Sony új CFexpress Type A kártyái gyors átviteli sebességet, nagy tűrőképességet és megbízhatóságot biztosítanak a professzionális és stresszmentes munka érdekében, fotósoknak és tartalomgyártóknak.

**Gyors teljesítmény**

A **CEA-G80T** (80GB) és a **CEA-G160T** (160GB) is a legújabb flash memória technológiákat használja, így akár 700 MB/s írásii és 800 MB/si olvasási sebességre képesek, jelentősen csökkentve a buffer törlési idejét a hatékony és stresszmentes fotózás érdekében. A CFexpress Type A kártya ideális választás nagysebességű, folyamatos fotózáshoz, így a felhasználók akár 1000 tömörítetlen RAW állóképet tudnak elkészíteni. Ezen felül az új Sony Alpha 7S III használatával (mely két dedikált memóriakártya-foglalattal rendelkezik, és UHS-I, valamint UHS-II SDXC/SDHC kártyákkal is kompatibilis) 4k 120 képkocka/másodperc sebességű, magas bitrátájú filmek gyorsított és lassított[[3]](#endnote-4) felvételére is alkalmasak.

**Hatékony hőelvezető kialakítás**

A Sony kiváló hővezető megoldásaihoz hűen az új CFexpress Type A memóriakártyákat hűtőbordákkal látták el, amelyek a kártya külső részére terelik a nagyméretű fájlok átvitelekor keletkező hőt. Ennek köszönhetően a felhasználók hosszú ideig folyamatosan rögzíthetnek videókat,[[4]](#endnote-5) akár 4K 120p minőségben is.

**Magas tűrőképesség**

A Sony TOUGH specifikációihoz hűen az új CFexpress Type A memóriakártyák az értékes adatok védelme érdekében hajlítás- és ütésállóak, így a felhasználók számára nem jelent problémát, ha nehéz körülmények között kell gyakran kártyát cserélni. A korábbi CFexpress kártyákhoz képest a kártyák ütésállósága ötszörös, hajlítás-állósága pedig tízszeres, így kiemelkedő tűrőképességgel rendelkeznek. Ezen felül a specializált felépítésnek köszönhetően IPx7 szabvány szerint vízállók, és IPx5 szabvány szerint (IP57) porállók.

**Megbízhatóság**

Időnként történnek balesetek. A Sony Memory Card File Rescue[[5]](#endnote-6) adathelyreállító szoftvere lehetővé teszi a felhasználók számára, hogy helyreállítsák véletlenül letörölt RAW képeiket és 4K videóikat a memóriakártyáról. Ezen felül a Sony Media Scan Utility[[6]](#endnote-7) médiadiagnosztikai szoftvere frissülni fog a CFexpress kártyák támogatása érdekében, így a felhasználók ellenőrizhetik a kártyát, a szoftver pedig figyelmezteti őket, mielőtt az írás/olvasási ciklusok meghaladják a kártya kapacitását.

**CFexpress Type A/SD kártyaolvasó**

Az új CFexpress memóriakártyákhoz optimalizálva érkezik a CFexpress Type A/SD kártyaolvasó (MRW-G2), amely SuperSpeed USB 10Gbps (USB 3.2 Gen 2) átviteli sebességet biztosít USB Type-C® csatlakozón keresztül, így az alkotók hatékony munkafolyamatot alakíthatnak ki képek, 4K videók és más, nagyméretű adatok átvitele során. A CFexpress Type A kártya a hagyományos médiatároló-eszközökhöz képest 2,8-szoros sebességű adatátvitelt tesz lehetővé. Az MRW-G2 kártyaolvasó CFexpress Type A és SDXC/SDHC (UHS-I és UHS-II) kártyákkal használható.

**Elérhetőség**

A CFexpress Type A memóriakártyák 2020 szeptemberétől lesznek kaphatók Európában.

**További információkért keresse:**

Nagy Dániel

Red Lemon Media

nagy.daniel@redlemon.hu

+36 70/409 77 03

**A Sony Corporation-ról**

A Sony Corporation a jelenkor legfejlettebb technológiáin alapuló kreatív szórakoztató vállalata. A Sony célja, hogy videójátékai, zenei és mozifilmes tartalmai, elektronikai és félvezető termékei, valamint pénzügyi szolgáltatásai a kreativitás és a technológia segítségével érzelemmel töltsék meg a világot. További információkért látogasson el a http://www.sony.net/ weboldalra.

1. A tényleges teljesítmény használattól és környezettől függ. [↑](#endnote-ref-2)
2. 2020. júliusáig bezárólag, a Sony felmérései alapján [↑](#endnote-ref-3)
3. 10-bites mélységig, 4:2:2 színmélység. All-Intra felvételi módban, lassított felvétel esetén [↑](#endnote-ref-4)
4. A fényképezőgép teljesítményétől függően [↑](#endnote-ref-5)
5. Védett tartalmak és játékokkal kapcsolatos adatfájlok esetén az adathelyreállítás nem támogatott. Nem minden adat állítható helyre. [↑](#endnote-ref-6)
6. MRW-G2 CFexpress Type A/SD kártyaolvasó szükséges a CFexpress Type A kártya diagnosztizálásához. Más gyártók kártyaolvasóinak használata, illetve közvetlen fényképezőképes kapcsolat esetén a diagnózis nem elérhető. [↑](#endnote-ref-7)